The Amazing Race Australia 2

The Amazing Race Australia 2 var den andre sesongen av den australske realityserien . Serien er basert på den amerikanske serien The Amazing Race. Den andre sesongen fulgte elleve lag, alle bestående av to personer med en eksisterende relasjon, i et kappløp rundt om i verden. Hovedpremien i konkurransen er 250 000 AUD. , programleder i den første sesongen, ledet også den andre sesongen av programmet.

Sesongen hadde premiere 8. juli 2014. 

Politimennene Shane Haw og Andrew Thoday vant den andre sesongen av The Amazing Race Australia

Produksjon 

Den 17. juli 2011, kunngjorde Seven Network at serien ville bli fornyet med en andre sesong.

Den andre sesongen av The Amazing Race Australia strakk seg 65 000 km gjennom ni land på fire kontinenter i løpet av 25 dager. Innspillingen startet 18. november 2011 og endte 13. desember 2011. Filippinene, India, De forente arabiske emirater, Tyrkia, Frankrike, Cuba og Canada ble besøkt for første gang i The Amazing Race Australia. Det var også første gangen Cuba ble besøkt i The Amazing Race-franchisen. Den amerikanske handelsforbudet mot Cuba har hindret den amerikanske versjonen til å besøke landet. Denne sesongen var den første av de internasjonale versjonene til å reise jorden rundt.

Denne sesongen introduserte et nytt element: The Salvage Pass. The Salvage Pass ble gitt til laget som vant den første etappen og er et hjelpemiddel som kan utøves på to måter. Laget kan velge om de vil starte neste etappe en time tidligere, eller å velge å redde laget som kom på sisteplass fra eliminering. I forbindelse med U-Sving, dukket det opp to nye vri. Den første vrien dukket opp i den fjerde etappen, og ble først brukt i den andre sesongen av den israelske versjonen. Lagene måtte stemme på det laget de ønsket som skulle bli U-Svingt. Laget som fikk flest stemmer, ble U-Svingt, og måtte gjør begge Veivalgsoppgavene. Den andre vrien, dukket opp i den femte etappen, og blir jevnlig brukt i den amerikanske versjonen; Anonym U-Sving (Anonymous U-Turn (kalt Blind U-Turn i den amerikanske versjonen)). I denne U-Svingen, kan laget som velger å utøve det, forbli anonyme. I tillegg ble Vikeplikt (Yield) for første gang introdusert i The Amazing Race Australia.

Under den fjerde etappen, ble Lucy & Emilia arrestert for å ha kjørt inn på kongelig eiendom i Dubai. De ble til slutt løslatt med en advarsel.

Cast 
Søknadsfristen for denne sesongen endte 19. august 2011.

Denne sesongen inkluderte lag med eneggede tvillinger, aboriginske fettere, frisører og politimenn. I tillegg ble Sticky, som ble født uten venstre underarm, den første funksjonshemmede deltageren til å delta i The Amazing Race Australia.

Lucy & Emilia ble opprinnelig valgt ut til å delta i den første sesongen, men valgte å trekke i siste øyeblikk seg da moren deres ble syk like før innspillingen.

Markedsføring 
Honda, Bing Lee og PUMP Water fortsatte som sponsorer fra første sesong. I tillegg ble Zuji Australia, et søsterselskap for Travelocity (som er hovedsponsor for den amerikanske versjonen), og Swisse Vitamins nye sponsorer for denne sesongen.

Resultat 
Følgende lag deltok i kappløpet, med deres relasjon på det tidspunktet foregikk.

En  lagplassering indikerer at laget ble eliminert.
En blå understreket lagplassering indikerer at laget kom sist i en ikke-elimineringsetappe, og ble "merket for eliminering"; hvis laget ikke kom på førsteplass i neste etappe, fikk de en 30-minutters tidsstraff.
En blå lagplassering med rød + ved siden av, indikerer at laget kom på sisteplass i en elimineringsetappe, men ble reddet av laget som vant The Salvage Pass.
En grønn ƒ ved lagplassering indikerer at laget vant en Snarvei.
En gul + ved etappenummer indikerer at det var et Veikryss i den etappen.
 Like fargesymboler (rosa +, cyan –, olivengrønn ~ og marineblå ^) indikerer at lagene samarbeidet under Veikrysset. 
 En gul > ved lagplassering, indikerer at laget valgte å bruke Vikeplikten. En gul < indikerer at laget måtte vike.
En brun ⊃ indikerer at laget brukte U-sving. En brun ⊂ indikerer at laget ble U-svingt.
 Et understreket etappenummer indikerer at det ikke var obligatorisk hvile mellom etappene og ble beordret videre.

Stemmehistorikk 
I likhet med den andre sesongen av den israelske versjonen, måtte lagene i den fjerde etappen stemme på laget som skulle bli U-Svingt. Laget som fikk flest stemmer, måtte gjøre den oppgaven i Velvaget som de ikke gjorde.

Premier 
Premien for hver etappe ble gitt til laget som vant etappen.

 Etappe 1 − A$10 000 fra Swisse Vitamins og Salvage Pass − et hjelpemiddel som laget kan bruke på en av to måter: Laget kan velge om de vil starte neste etappe en time tidligere, eller å redde laget som kom på sisteplass fra eliminering. 
 Etappe 2 − Tur for to til Japan MotoGP, med VIP-billetter, sponset av Honda.
 Etappe 3 − Hjemmekinoanlegg til en verdi av A$5 000 fra Bing Lee.
 Etappe 4 − Tur for to til Queenstown, New Zealand, sponset av PUMP Water.
 Etappe 5 − Tur for to til det australske mesterskapet i rally, sponset av Honda.
 Etappe 6 − Datapakke til en verdi av A$5 000 fra Bing Lee.
 Etappe 8 − Tur for to til Queenstown, New Zealand, sponset av PUMP Water.
 Etappe 9 − A$10 000 fra Southern Cross Travel Insurance.
 Etappe 10 − A$10 000 fra Swisse Vitamins.
 Etappe 11 − A$10 000 fra Southern Cross Travel Insurance.
 Etappe 12 − A$250 000.

Sammendrag

Etappe 1 (Australia → Filippinene) 

 Sydney, New South Wales , Australia  (Royal Botanic Gardens) (Startstreken)
  Sydney (Barangaroo Havn)
  Sydney (Sydney lufthavn) til Manila, Filippinene  (Ninoy Aquino internasjonale lufthavn)
 Manila (Plaza Miranda)
  Quezon by (Araneta Center Bussterminal − Bicol Isarog TSI Bussterminal) til Daraga (Ruinene av Cagsaua) 
 Bacacay (Misibis Bay Resort og Casino – Luyang Beach)
 Bacacay (Misibis Bay Resort og Casino – Mosboron Beach) 

I sesongens første Veivalg, måtte lagene velge mellom Jig (Gigg) eller Pig (Gris). I Jig, måtte lagene ta på seg tradisjonelle drakter og lære seg en tradisjonell Ibalong-dans. Når dommerne var fornøyd med framføringen, fikk de neste ledetråd. I Pig, måtte lagene konkurrere i et spill som gikk ut på å fange oljete griser. Lagene måtte først smøre seg inn i olje, før de kunne gå inn i den gjørmete innhegningen. Når begge på laget hadde fanget to griser hver, ville en bonde gi dem neste ledetråd.

Tilleggsoppgaver:
 I lagenes første ledetråd, ble lagene instruert til å gå til fots til Man O'War-trappene ved Operahuset i Sydney, der de måtte ta båt til Barangaroo Havn. Det var kun plass til ett lag om gangen, så det var førstemann til møllen. 
 Ved Barangaroo havn, måtte lagene velge og flytte en Honda CR-Z ut av en stor labyrint ved å flytte 24 omkringliggende, svarte biler i enten fremover eller bakover retning. Begge lagmedlemmene måtte sitte i bilen for å kunne flytte en bil. Når de hadde klart å få en bil ut av labyrinten, kunne de kjøre til Sydney lufthavn.
 Ved Plaza Miranda, måtte lagene spise åtte baluter hver for å få neste ledetråd.
 Ved Bicol Isarog TSI Bussterminal, måtte lagene skrive seg på en av tre charterbusser til Daraga. De tre første lagene fikk plass på den første bussen, de neste fire lagene fikk plass på den andre, og de resterende lagene fikk plass på den siste bussen. Hver buss dro med en halvtimes mellomrom, med første avreisetid 00:30. 
 Ved ruinene av Cagsaua, måtte lagene finne en slangetemmer som ville gi dem neste ledetråd.
 Ved Luyang Beach, måtte lagene bygge en flåte ved hjelp av utdelt materialer. Så måtte de padle den til Mosboron Beach, der de fant Pit-Stop for denne etappen.

Etappe 2 (Filippinene → India) 

  Manila (Ninoy Aquino internasjonale lufthavn) til New Delhi, India  (Indira Gandhi internasjonale lufthavn)
 Delhi (Agrasen ki Baoli) 
 Delhi (Purana Qila − Det Gamle Fortet)
 Delhi (Qutb Minar) 

I denne etappens Veivalg, måtte lagene velge mellom Pull (Melk) eller Poo (Møkk). I begge Veivalgsoppgavene, måtte lagene dra til Jabbar and Laallu's meieri i Bhalswa Jahangir Pur. I Pull, måtte hvert lagmedlem melke en kvart liter melk fra en ku. Når de hadde fått en halv liter med melk, kunne de bytte melken mot neste ledetråd. I Poo, måtte lagene lage 50 brenselsbrikker av kumøkk og høy og henge dem på en vegg. Når brenselsbrikkene var godkjent, fikk de neste ledetråd.

Tilleggsoppgaver:
 Ved Agrasen ki Baoli, måtte lagene lete blant en gruppe med menn med turban etter en med ordet "Correct" (Riktig) på innsiden av turbanen. Når de fant den riktige, fikk de neste ledetråd. Hvis ikke, måtte de vikle den på igjen før de kunne gå videre.
 Ved Purana Qila, måtte lagene ta del i en Bollywood-produksjon. Etter å ha kledd seg i fargerike drakter, måtte lagene lære og framføre en Bollywood-dans. Når dansen var godkjent, gikk de videre til neste del. Der måtte lagene lese et manus på hindi og framføre det foran kameraene. Når regissøren var fornøyd med både uttale og skuespillerferdigheter, ville han gi dem neste ledetråd.

Etappe 3 (India) 

  Delhi til Jaipur (Shiv Vilas)
 Jaipur (Chandpole Bazaar – Tempel med Elefantstatuer) 
 Jaipur (Jaipur Market)
 Jaipur (Panna Meena ka Kund − Edelsteinbrønnen) 
 Jaipur (Nahargarh Fort – Madhavendra-palasset)   

I sesongens og etappens første Veisperring, måtte lagene dra til Bharat Driving and Maintenance School. Der måtte et lagmedlem gjennomføre en indisk førerprøve. Først måtte de lære seg de indiske trafikkreglene, før de måtte kjøre en øvelsesbil gjennom de kaotiske gatene i Jaipur til et marked. Hvis de klarte å bestå førerprøven, fikk de neste ledetråd. 

I etappens andre Veisperring, måtte et lagmedlem finne ut hvordan man kom seg fra toppen av brønnen til en guru som satt i midten, ved hjelp av en kombinasjon av 41 trappetrinn ned og 10 trappetrinn opp. Hvis de klarte å komme seg til guruen med riktig kombinasjon, ville han gi dem neste ledetråd.

Tilleggsopplysning:
 I løpet av Pit-Stop, ble lagene fraktet med buss fra Delhi til Shiv Vilas i Jaipur for å starte denne etappen.

Tilleggsoppgaver:
 Ved tempelet med Elefantstatuer, mottok lagene en velsignelse av en prest før de fikk neste ledetråd.
 Ved Jaipur Market, måtte lagene stable 75 leirkrukker på en kjerre. Deretter måtte de transportere kjerren gjennom overfylte gater til et merket leveringssted, for å få neste ledetråd. Hvis lagene ødela 15 krukker eller mer, ville de få en tidsstraff på 15 minutter før de fikk neste ledetråd.

Etappe 4 (India → De forente arabiske emirater) 

 Jaipur (Nahargarh Fort)
  Jaipur (Jaipur Jernbanestasjon) til New Delhi (New Delhi Jernbanestasjon)
  New Delhi (Indira Gandhi internasjonale lufthavn) til Dubai, De forente arabiske emirater  (Dubai internasjonale lufthavn)
 Al Faqa (Al Faqa-ørkenen)  
 Jumeirah, Dubai (Wild Wadi Water Park)
 Dubai (Meydan Hippodrom)
 Dubai (Four Points by Sheraton Hotel − Helipad) 

I denne etappens Veivalg, måtte lagene velge mellom Camel Dash (Kamel) eller Dune Bash (Buggy). I Camel Dash, måtte lagene ri på en kamel gjennom en merket løype og plukke med seg fire fargede flagg for å få neste ledetråd. I Dune Bash, måtte lagene kjøre en sandbuggy gjennom en merket løype på 10 km for å få neste ledetråd. 

Tilleggsoppgaver:
 I begynnelsen av etappen, måtte lagene stemme på hvilket lag som skulle få U-Sving i denne etappen. Laget som fikk flest stemmer, måtte gjennomføre begge sider av Veivalgsoppgaven i denne etappen.
 Etter ankomst i Dubai, måtte lagene finne merkede biler som inneholdt deres neste ledetråd.
 Ved Wild Wadi Water Park, måtte lagene finne Wild Wadi Surf Machine. Der måtte lagene bruke bodyboard til å surfe seg til bunnen og plukke med seg neste ledetråd. 
 Ved Meydan Hippodrom, måtte lagene velge en vinnerhest før løpet startet. Hvis de valgte feil hest, måtte de vente til neste løp før de kunne velge en ny hest. Hvis hesten vant løpet, fikk de neste ledetråd. Dersom lagene ikke klarte å velge en vinnerhest i noen av løpene, eller at lagene ankom hippodromen etter at løpene var ferdig, måtte en på laget bære sin lagkamerat 200 meter, over målstreken, for å få neste ledetråd.

Etappe 5 (De forente arabiske emirater → Tyrkia) 

 Jumeirah, Dubai (Jumeirah Beach Hotel Marina – Dubai Pearl) 
 Deira, Dubai (Deira Old Souq stasjon) 
  Dubai (Dubai internasjonale lufthavn) til Istanbul, Tyrkia  (Istanbul Atatürk internasjonale lufthavn)
 Istanbul (Den Blå Moskeen) 
 Istanbul (Istanbul Arkeologiske Museum) 

I denne etappens Veivalg, måtte lagene velge mellom Count 'Em Up (Tell dem opp) eller Price 'Em Up (Pris dem opp). I Count 'Em Up, måtte lagene dra til Al-Arsa Souq. Der måtte de velge en kurv med tørket lime og telle dem. Når de hadde funnet riktig antall, fikk de neste ledetråd. I Price 'Em Up, måtte lagene dra til en smykkebutikk i Gold Souq. Der ble lagene presentert for syv smykker. Lagene måtte inspisere dem og rangere dem fra billigst til dyrest. Når de hadde klart det, fikk de neste ledetråd. 

I denne etappens Veisperring, måtte et lagmedlem dra til Hagia Sofia og gå inni tempelets hovedhall. På veggene, ville lagene observere åtte store, dekorative arabiske symboler. Lagene måtte memorere dem og deretter dra til Basilicasisternen. Der måtte de vasse ut til en søyle med symbolene og rotere dem slik at de kom i samme rekkefølge som de dukket opp i Hagia Sofia. Lagene fikk bare lov til å gå tilbake til Hagia Sofia for å sjekke svarene sine. Når symbolene var i riktig rekkefølge, fikk de neste ledetråd.

Tilleggsoppgave:
 Ved Jumeirah Beach Hotel Marina, måtte lagene vente på yachten Dubai Pearl. Når yachten var lagt til kai, måtte lagene gå om bord i båten og finne kapteinen. Han ville gi dem neste ledetråd.

Etappe 6 (Tyrkia) 

 Istanbul (Haseki Hürrem Sultan Hamamı)
 Istanbul (Yeni Camii)  
 Istanbul (Rumelihisarı)
 Istanbul (Fatih − Darüzziyafe Restaurant) 
 Istanbul (Beyazıt-plassen) 

I denne etappens Veivalg, måtte lagene velge mellom Shine (Skinne) eller Design. I Shine, måtte lagene velge en av flere merkede skopusserstasjon. Så måtte de pusse skoene til ti lokale og tjene minst 4 tyrkisk lire. Når de hadde tjent 40 tyrkisk lire, fikk de neste ledetråd. I Design, måtte lagene gå til en teppebutikk ved Den Egyptiske Basar. Der måtte lagene velge en bit av en tekstil med tyrkisk mønster. Så måtte de lete gjennom butikken etter et teppe med samme mønster. Når de hadde funnet riktig teppe, fikk de neste ledetråd. 

I denne etappens Veisperring, måtte et lagmedlem ta på seg tradisjonelle klær og bli med en gruppe med virvlende dervisjer. Så måtte de spinne som de virvlende dervisjene i fem, sammenhengende minutter. Når de hadde klart det, fikk de neste ledetråd.

Tilleggsoppgaver:
 Ved Haseki Hürrem Sultan Hamamı, måtte lagene kle av seg og gå inn i det tradisjonelle, tyrkiske badet. Der måtte lagene skrubbe hverandre med såpe til en lapp med et kodeord på kom fram i såpen. Når de hadde fått ut den, kunne de bytte den mot neste ledetråd.
 I denne etappens Veikryss, måtte et lag samarbeide med et annet lag. De samarbeidende lagene måtte smøre seg inn i olje og prøve å komme seg forbi en rekke med fire tyrkiske olje-brytere for å hente en oljelampe. Når de hadde klart å hente lampen, kunne de bytte den mot neste ledetråd. Etter denne oppgaven, var samarbeidet mellom lagene over.

Etappe 7 (Tyrkia → Frankrike → Cuba) 

  Istanbul (Istanbul Atatürk internasjonale lufthavn) til Paris, Frankrike  (Charles de Gaulle internasjonale lufthavn)
 Paris (Le Cordon Bleu) 
 Paris (Marché International de Rungis)
 Paris (Alléosse Ostebutikk) 
 Paris (Passerelle Debilly)
  Paris (Charles de Gaulle internasjonale lufthavn) til Havanna, Cuba  (José Martí internasjonale lufthavn)
 Havanna (Tropicana Nattklubb)
 Havanna (Hotel Nacional de Cuba) 

I denne etappens Veisperring, måtte et lagmedlem skrive seg på en matlagningskurs. De fire første lagene som ankom Le Cordon Bleu, begynte kurset kl. 21:00, mens de resterende lagene begynte kurset kl. 22:00. Ved kurset måtte de, ut ifra en oppskrift, lage en porsjon med suffléer og servere dem til direktøren ved skolen. Hvis direktøren mente at suffléen deres var velsmakende, fikk de neste ledetråd.

Tilleggsoppgaver:
 Ved Marché International de Rungis, måtte lagene lete blant 230 hektar med boder etter osteleverandøren Jean-Marie. Der måtte lagene ta med seg et ostehjul på 30 kg og frakte den med taxi til ostebutikken Alléosse. Hvis osten ble levert uskadet, fikk de neste ledetråd. 
 Ved Passerelle Debilly, måtte lagene finne en gatekunstner som ville gi dem neste ledetråd.
 Etter ankomst i Havanna, måtte lagene finne merkede, klassiske biler som de måtte bruke som transportmiddel i resten av etappen.
 Ved nattklubben Tropicana, måtte lagene finne nattklubbens hovedshowgirl. Hun ville gi dem neste ledetråd.

Etappe 8 (Cuba) 

 Havanna (Marina Hemingway)  
 Ciénaga de Zapata (Krokodillefarm ved Australia Township)
  Ciénaga de Zapata (Hotel Villa Guamá ved Laguna del Tesoro) 

I denne etappens Veisperring, måtte et lagmedlem bruke kart og kompass til å lokalisere en fiskebåt. Hvis de ikke kunne finne fiskebåten, hadde de muligheten til å fiske en fisk. De hadde en tidsfrist, og hvis de ikke klarte noen av oppgavene fikk de en tidsstraff på fire timer. Fant de fiskebåten eller fikk fisk, fikk de neste ledetråd. 

I denne etappens Veivalg, måtte lagene velge mellom Che Puzzle eller Daiquiri Guzzle. I Che Puzzle, måtte lagene dra til Plaza de la Catedral i Gamle Havanna. Der måtte lagene sette sammen et puslespill på 90 biter, med motiv av Che Guevara, for å få neste ledetråd. I Daiquiri Guzzle, måtte lagene dra til baren El Floridita og lage tolv glass med daiquiri. Når drinkene var klare, fikk lagene utdelt to serveringsbrett. Deretter måtte begge på laget bære drinkene med en hånd, gjennom en festival, til Ernest Hemingways gamle rom på Hotel Ambos Mundos. Hvis alle tolv drinkene ble levert, uten at de hadde sølt forbi en angitt rød linje, fikk de neste ledetråd. Hvis noen av drinkene var under den rød linjen, eller at de hadde mistet noen glass på veien, måtte de begynne på nytt.

Tilleggsoppgaver:
 Ved Marina Hemingway, måtte lagene skrive seg på en av fire båter. Hver båt dro med en halvtimes mellomrom, med første avreisetid 08:00.
 Ved krokodillefarmen, måtte lagene mate krokodiller i en merket innhegning. Deretter måtte de hjelpe til med å fange en krokodille for å få neste ledetråd.
 Etter oppgaven ved krokodillefarmen, måtte lagene gå til fots og dra med båt over Laguna del Tesoro til deres neste Pit-Stop.

Etappe 9 (Cuba → Canada) 

 Havanna (El Capitolio)
  Havanna (José Martí internasjonale lufthavn) til Vancouver, Britisk Columbia , Canada  (Vancouver internasjonale lufthavn)
 Vancouver (Stanley Park)
 Vancouver (Vancouver Roklubb)
 Vancouver (Harbour Green Park Dock)  
 North Vancouver (Grouse Mountain)  
 Vancouver (CRAB Park) 

I sesongens eneste Snarvei, måtte lagene dra til Nicole Sleeth Art Studio. Der måtte et lag stå aktmodell for en kunstklasse. Når malerne hadde malt ferdig bildene, ville læreren gi dem Snarveiledetråden. 

I denne etappens Veivalg, måtte lagene velge mellom Toss (Kaste) eller Tumble (Rulle). I begge Veivalgsoppgavene, måtte lagne dra til Mount Seymour Provincial Park og kle seg som tømmerhoggere. I Toss, måtte lagene kaste øks på et mål som stod 1,8 meter unna. Lagene hadde 40 kast, og måtte treffe målet ti ganger. Klarte de det, fikk de neste ledetråd. I Tumble, måtte lagene delta i tømmerrulling. De måtte rulle en tømmerstokk i et basseng og klare ti rotasjoner. Klarte de det, fikk de neste ledetråd. Hvis et lagmedlem falt av tømmerstokken, ble de pålagt å bytte med partneren sin. 

I denne etappens Veisperring, måtte et lagmedlem stå på taket på gondolen til fjelltoppen. På veien opp, måtte de plukke tre hengende flagg mens de passerte. Når de hadde fått fatt i alle tre, fikk de neste ledetråd. Hvis ikke, måtte de begynne på nytt. Lagene hadde tre forsøk på å klare oppgaven. Hvis ikke de klarte det, ville de få en tidsstraff på fire timer.

Tilleggsopplysning:
 I løpet av Pit-Stop, ble lagene fraktet fra Hotel Villa Guamá til El Capitolio i Havanna for å starte denne etappen.

Tilleggsoppgaver:
 Ved Stanley Park, måtte lagene finne totempålene og ta del i en tradisjonell Squamish First Nations-dans. Etter dansen, mottok lagene en velsignelse av høvdingen før de fikk neste ledetråd. 
 Etter besøket i Stanley Park, måtte lagene ta med seg to padleårer til Vancouver Roklubb.
 Ved Vancouver Roklubb, måtte lagene padle i kajakk til Harbour Green Park Dock.
 Ved Harbour Green Park Dock, ble lagene møtt med et ordpuslespill som omfattet nautiske flagg på en seilbåt. Lagene med skarpe øyner, ville oppdage en utstilling av flaggene, i alfabetisk rekkefølge, like i nærheten. Når lagene hadde dechiffrert flaggmeldingen på seilbåten, ville de få neste ledetråd.

Etappe 10 (Canada) 

  Vancouver (Westin Bayshore Hotel) til Banff, Alberta 
 Banff (Wild Bill's Saloon)
 Canmore (Mount Rundle) 
 Lake Louise (Valley of the Ten Peaks) 
 Banff nasjonalpark (Great Divide Trail)
 Lake Louise (Chateau Lake Louise)
 Banff (Banff Springs Hotel)   

I denne etappens Veisperring, måtte et lagmedlem ta på seg sikkerhetsutstyr og isklatre opp en isbelagt foss for å hente neste ledetråd. 

I denne etappens Veivalg, måtte lagene velge mellom Search (Søk) eller Ski. I begge Veivalgsoppgavene, måtte lagene ta med seg skiutsyr og ta skiheisen opp til toppen. I Search, måtte lagene bruke en snøskredsøker og lete i et avgrenset område etter en sender som lå begravd i snøen. Når lagene hadde funnet en sender, måtte de grave den opp og bytte den mot neste ledetråd. I Ski, måtte lagene stå på slalåm gjennom en merket løype. Når begge på laget hadde kommet seg gjennom alle portene uten å falle, fikk de neste ledetråd.

Tilleggsoppgaver:
 Ved Westin Bayshore Hotel, måtte lagene skrive seg på en av to busser til Banff som dro med en times mellomrom.
 Ved Wild Bill's Saloon, måtte lagene ri på en mekanisk okse i totalt 60 sekunder. Lagene kunne selv velge om de ville sitte på oksen enda lengre og laget som hadde best tid, ville få en bonuspremie. Premien var 30 minutters forsprang i den neste oppgaven. Shane & Andrew vant premien.
 Ved Great Divide Trail i Banff nasjonalpark, måtte lagene lede velge en hundeslede og kjøre den langs en løype på tre kilometer til neste ledetråd.
 Ved Chateau Lake Louise, måtte lagene få ut neste ledetråd fra en isskulptur, ved hjelp av utdelt hjelpemiddel. Hjelpemidlene bestod av tilfeldige ting, som for eksempel et par høyhælte sko.

Etappe 11 (Canada → Kina) 

  Banff til Calgary (Calgary internasjonale lufthavn)
   Calgary (Calgary internasjonale lufthavn) til Beijing, Kina  (Beijing internasjonale lufthavn)
 Beijing (Gui Jie − Spøkelsesgaten) 
 Beijing (Wuzhisheng Fothelsesenter)
 Beijing (Marco Polo-broen)
 Den kinesiske mur (Mutianyu) 
 Beijing (Den forbudte by − Taimiao-tempelet) 

I denne etappens Veivalg, måtte lagene velge mellom Waiter (Servere) eller Wheel (Spise). I Waiter, måtte lagene ta i mot bestillinger fra kunder ved et bord på en restaurant på mandarin, og deretter gjensitere bestillingene til kokken. Hvis de hadde uttalt ordene riktig, ville kokken gi dem maten som de måtte servere til kundene. Når kundene ved bordet hadde fått riktig mat, fikk de neste ledetråd. I Wheel, måtte lagene spinne et hjul med forskjellige kinesiske delikatesser, og deretter spise retten hjulet landet på. Når begge på laget hadde spist to retter hver, fikk de neste ledetråd. 

I denne etappens Veisperring, måtte et lagmedlem finne ut hvordan de skulle passere gjennom ni rader med tre krigere som voktet neste ledetråd. I hver rad av krigere, ville en kriger la dem passere, mens de andre krigerne ville blokkere dem. Hvis de ble blokkert tre ganger av krigerne, måtte de tilbake til første rad og begynne på nytt. Når de hadde kommet seg gjennom alle ni radene, ville de motta neste ledetråd. 

Tilleggsoppgaver:
 Ved Wuzhisheng Fothelsesenter, fikk hvert lagmedlem en ti minutters sammenhengende fotmassasje, fem minutter for hver fot, for å få neste ledetråd. Hvis de ba massøren om å stanse fotmassasjen, måtte de starte minuttene på nytt.
 Ved Marco Polo-broen, måtte lagene telle antall løver på broen. Når de hadde avgitt riktig antall, fikk de neste ledetråd.

Etappe 12 (Kina → Australia) 

  Beijing (Beijing internasjonale lufthavn) til Guilin (Guilin Liangjiang internasjonale lufthavn)
 Guilin (Li-elven) 
 Yangshuo (Bai Ha-markedet)
  Guilin (Guilin Liangjiang internasjonale lufthavn) til Brisbane, Queensland , Australia  (Brisbane lufthavn)
 Kangaroo Point (Captain Burke Park)
 Dutton Park (Boggo Road Gaol)
  Brisbane (Archerfield lufthavn) til Fraser Island (75 Mile Beach)
 Fraser Island (Lake McKenzie)  

I sesongens siste Veivalg, måtte lagene velge mellom Teach (Undervise) eller Learn (Lære). I begge Veivalgsoppgavene, måtte lagene dra til en førskole i Yangshuo. I Teach, måtte lagene velge en av elevene ved førskolen, og lære dem ti australske uttrykk. Når eleven hadde gjensitert ordene riktig til læreren, ville læreren gi dem neste ledetråd. I Learn, måtte lagene velge en av elevene ved førskolen, som ville lære dem de samme australske uttrykkene på mandarin. Når lagene hadde gjensitert ordene riktig til læreren, ville læreren gi dem neste ledetråd. 

I sesongens siste Veisperring, måtte et lagmedlem vasse ut i sjøen til fem ledetrådbokser. Hver av dem inneholdt et flervalgsspørsmål, alle med spørsmål fra kappløpet. Hvert av svarene hadde fargekode, og lagene måtte plassere fargede baderinger rundt ledetrådboksene. Når de hadde besvart de fem flervalgsspørsmålene med riktige, fargede baderinger, ville de få den siste ledetråden.

Tilleggsopplysning:
 I løpet av Pit-Stop, ble lagene fløyet fra Beijing til Guilin for å starte denne etappen.

Tilleggsoppgaver:
 Ved Li-elven, måtte lagene kle seg som tradisjonelle fiskere. Så måtte de padle ut i elven og spørre fiskere på mandarin om de hadde neste ledetråd. Spurte de feil fisker, ville fiskeren gi dem en fisk. Når de hadde funnet riktig fisker, ville han gi dem neste ledetråd.
 Ved Bai Ha-markedet, måtte lagene finne en merket bod og selge ti grønnsakshakkere til lokale for minst 5 yuan hver. Når de hadde solgt ti grønnsakshakkere, kunne de bytte pengene de hadde tjent mot neste ledetråd.
 Etter ankomst i Brisbane, måtte lagene lete etter merkede biler som inneholdt deres neste ledetråd.
 Ved Boggo Road Gaol, ble et lagmedlem låst inne i en celle, mens den andre måtte svare på fem spørsmål om de andre lagene. Etter å ha svart på spørsmålene, ble de låst inn i cellen mens deres lagkamerat svarte på de samme spørsmålene. Når lagmedlemmenes svar stemte med hverandre, fikk de neste ledetråd.
 Etter Veisperringen, måtte lagene grave opp en skattekiste og ta den med til målstreken.

Eksterne lenker 
 Offisielle nettsider

Amazing race